OzLabs/hebrew-wiki-articles huggingface dataset:
NIST SP 800-171

NIST SP 800-171 הוא פרסום של המכון הלאומי לתקנים וטכנולוגיה (NIST) המגדיר סט כללים למשילות על "מידע מנוהל לא מסווג" או CUI (Controlled Unclassified Information), במערכות או ארגונים לא-ממשלתיים. הוא בפועל סט של תקנים המגדירים כיצד לשמור או להפיץ מידע אשר מוגדר כרגיש אף שאינו מסווג. המניע לפרסום היה חקיקת FISMA (Federal Information Security Management Act), חוק המחייב ניהול אבטחת מידע פדרלי בארצות הברית, שעבר בשנת 2003, והוביל ליצירת מספר תקנים והוראות בתחום.

הסמכת CMMC שמשרד ההגנה האמריקאי מחייב את כל קבלני המשנה שלו לעמוד בה, מתבססת על הוכחת מימוש בקרות של NIST SP 800-171.

הגרסה השנייה של התקן התפרסמה בפברואר 2020.

== תחום כיסוי ==
בפרסום מכוסים 14 נושאים מרכזיים:
* Access Control - בקרת גישה: למי יש הרשאות לצפות במידע?
* Awareness and Training - מודעות והדרכה: האם האנשים הודרכו כראוי כיצד לטפל במידע?
* Audit and Accountability - ניטור ואחריות: האם מנוהלות הרשומות למי מורשה ומי לא מורשה גישה? האם ניתן לזהות הפרות?
* Configuration Management - ניהול תצורה: כיצד הרשת ורשומות האבטחה נבנות ומתועדות?
* Identification and Authentication - זיהוי ואימות: אילו משתמשים מורשי גישה למידע ה CUI, וכיצד מאמתים את זהות המשתמש שמבקש גישה טרם מתן ההרשאה?
* Incident Response - תגובה לאירוע: מה התהליך שננקט כאשר ישנה פריצת סייבר או הפרה של הנהלים, כולל יידוע הגורמים המתאימים?
* Maintenance - תחזוקה: איזה לוח זמנים מיושם לתחזוקה ומי אחראי על כך?
* Media Protection - הגנה על מדיה תקשורתית: כיצד מדיה אלקטרונית, רשומות קשיחות וקובצי גיבוי נשמרים בצורה מאובטחת? למי יש גישה?
* Physical Protection - אבטחה פיזית: למי יש גישה למערכות, ציוד וסביבת האחסון?
* Personnel Security - אבטחה אישית: כיצד מנטרים את העובדים לפני שמעניקים להם גישה ל CUI?
* Risk Assessment - הערכת סיכונים: האם הגנות נבחנות בסימולציות? האם תהליכים ואנשים נבדקים ומאומתים באופן שגרתי?
* Security Assessment - הערכת בטיחות: האם התהליכים וההנחיות עדיין? האם נדרשים שיפורים?
* System and Communications Protection - אבטחת מערכות ותקשורת: האם המידע מנוטר ונשלט בצורה שגרתית בנקודות תקשורת מרכזיות, פנימיות וחיצוניות?
* System and Information Integrity - שלמות מערכות ומידע: כמה מהר מגלים, איומים אפשריים, מזהים אותם ומתקנים אותם?

== ראו גם ==
* ISO/IEC 27001

== הערות שוליים ==

קטגוריה:תקנים בתחום המחשוב
קטגוריה:תקנים באבטחת מידע
עיול

עיול (בלעז: סיגנטורה; באנגלית: Shelfmark או Book call mark) הוא מספר מדף בספרייה או מספר פריט ספרנות בכרטסת ספריה או בספרי רשומות ספרייתיות (ספרי קטלוג ספרייתיים) .

מאז 1970 משמש המסת"ב לזיהוי חד ערכי של כותרי ספרים ומידע עליהם, אך מספר המדף מזהה עותקים מסוימים של ספר.

למספר העיול חשיבות רבה בתחום הקודיקולוגיה – חקר כתבי יד ישנים ודפוסים ישנים, בתחום הפלאולוגיה – חקר הכתב בתוך כתבי יד אלה, ופילולוגיה – חקר הלשון והסגנון של מסורות על פה ובכתב, שכן החוקרים יתמקדו בעותק המסוים ובדרך כלל הייחודי של הספר, באנשים שעסקו בהעתקתו, בבעלים של עותק זה, בצורת הכתב ובציורים שבו, ובהערות שנכתבו בצידי דפיו, לעיתים על מנת לגלות מידע חסר על מחבר הספר ונוסחו המקורי, שאינו בידינו.

בדרך כלל הספריות מחולקות למדורים כשארונות המדפים עוסקים בתחום מסוים, ובתוכו הספרים מונחים לפי סדר אלפביתי. וכך מספר מדף עשוי מאותיות המציינות את המדור ואותיות ראשונות של הכותר או המחבר, ואחריו מספר. לעיתים כאשר מתווספים ספרים לאחר המספור המקורי מגדילים את המספר עם ספרה נוספת, ולעיתים גם גורעים ספר ממדף, וכך הסדר המתקבל עשוי להיות לשם דוגמה: 11,12,13,131,1312,132,14,16,16a1,16a11,16a20,16a3,171,172,18.

כתבי יד ישנים יכולים להופיע בכרטסות וברשימות מסווגות שונות כמו ספרי קטלוג שערכו חוקרים בתקופות שונות, כך שבדרך כלל יצוין מקור העיול לצד ערכו, שהוא לרוב שם הספרייה בה נמצא העותק ושם העיר בה נמצאת הספרייה. לדוגמה עיול Or. fol. 1220 ספריית המדינה בברלין הוא הציין של כתב יד ארפורט לתוספתא, אך בקטלוג זוסמן (אוצר כתבי יד תלמודיים, יעקב זוסמן) עיולו הוא המספר 7055.



== ראו גם ==
* קודיקולוגיה

== קישורים חיצוניים ==

* [https://bavli.genizah.org/?lan=heb&isPartial=False&isDoubleLogin=False חיפוש עיולים] ב[http://sussmann.genizah.org/Home/ZussmanCatalog קטלוג זוסמן לכתבי יד יהודיים] (אתר "הכי גרסינן", [https://fjms.genizah.org/ פורטל פרידברג])
* 
* 

קטגוריה:ספרנות
Spoonman

Spoonman (בתרגום: איש הכפיות) הוא שיר של להקת הגראנג' והרוק האמריקאית סאונדגארדן. השיר הוא השמיני באלבום הרביעי והמצליח ביותר של הלהקה Superunknown, שיצא כחודש לפני יציאת האלבום. השיר הוא הסינגל הראשון מתוך האלבום, ונחשב לאחד השירים הפופולרים ביותר מהאלבום, ואחד המזוהים ביותר של הלהקה אי פעם. השיר נחשב לזה שהכניס את הלהקה למיינסטרים ברוק האמריקאי. השיר כיכב במקום השלישי בדירוג הבילבורד האמריקאי לשירי הרוק המיינסטרימים הטובים ביותר. גרסת רמיקס של המפיק של הלהקה, סטיב פיסק, מופיע בסינגלים שיצאו לאחר מכן "My Wave" ו"Black Hole Sun". כמו כן השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).

== מקור והקלטה ==
"Spoonman" נכתב והולחן על ידי סולן הלהקה כריס קורנל, במקור בשביל הקומדיה הרומנטית "Singles" שיצא ב-1992. בזמן זה סאונדגארדן, ביחד עם עמיתיהם לייסוד הרוק האלטרנטיבי, להקת פרל ג'אם, עבדו על שיר הנושא לסרט. על בסיסט להקת פרל ג'אם ג'ף אמנט, הוטל ליצור את שם והרכב הלהקה הבדיונית שהייתה אמורה לנגן בסרט, ולבסוף שם הלהקה נקבע על "Citizen Dick", לא לפני שאחד השמות שנשקלו היו "Spoonman", שם שההשראה לו נלקחה מ"Artis The Spoonman" (ארטיס איש הכפיות), בדרן רחוב אמיתי ומוכר מסנטה קרוז, קליפורניה שלאחר מכן גם הופיע בסיאטל, וושינגטון, שמנגן מוזיקה בעזרת סט כפיות והתפרסם בזכות זאת. קורנל שאהב את השם, השתמש ברשימתו של אמנט על מנת ליצור את שמות הרצועות לשירים שהוא כותב לסרט. השיר בתחילה הוקלט בגרסה אקוסטית, אותה אפשר לשמוע במהלך סצנה בסרט סינגלס שבה פוסטר להופעה של הלהקה הבדיונית Citizen Dick, משודך לעמוד.

קורנל לקח את השיר והחל לעבוד על גרסה חשמלית שלו. ארטיס איש הכפיות האמיתי שממנו נלקחה ההשראה לשם השיר אף השתתף בעשיית אחד המעברונים של השיר באמצעות ניגון הכפיות שלו. מתופף הלהקה מאט קמרון אף השתמש בסירים ומחבתות לניגון במהלך השיר. בסיסט הלהקה בן שפרד השתתף בשירת הרקע בשיר.

השיר מבוצע בכיוון דרופ די שאפיין את סאונד הלהקה בשנים אלו.

==מילות השיר==
קורנל אמר על המילים שכתב ל"Spoonman": 

== וידאו קליפ ==
הווידאו קליפ לשיר "Spoonman" בוים על ידי ג'פרי פלנסקר (תחת השם הבדוי ג'ון סמית'י). גם בווידאו מופיע ארטיס איש הכפיות האמיתי, והווידאו מתרכז בו ולא בלהקה. חברי הלהקה מוצגים רק בתמונות שחור-לבן. השיר יצא לאור בפברואר 1994.

== רשימת רצועות ==
הגרסה המקורית כללה את השירים:
# "Spoonman" (קורנל) - 4:06
# "Fresh Tendrils" (מאט קמרון, קורנל) - 4:16
# "Cold Bitch" (קורנל) - 5:01
# "Exit Stonehenge" (מאט קמרון, קורנל, בן שפרד, קים ת'איל) - 1:19

==קישורים חיצוניים==

קטגוריה:שירי 1994
קטגוריה:שירי סאונדגארדן
קטגוריה:שירים באנגלית
קטגוריה:שירי גראנג'
קסיוס וינסטון

קסיוס וינסטון (באנגלית: Cassius Winston; נולד ב-28 בפברואר 1998) הוא כדורסלן אמריקאי, המשחק בקבוצת וושינגטון ויזארדס מליגת ה-NBA, בעמדת הרכז.

==קריירת מכללות==
וינסטון נולד וגדל בעיר דטרויט שבמישיגן, ובשנת 2016 החל ללמוד באוניברסיטת המדינה של מישיגן. כבר בעונתו השנייה בקבוצת הכדורסל של האוניברסיטה – "מישיגן סטייט ספרטנס" – שימש כשחקן חמישייה קבוע, והפך לאחד השחקנים המובילים של הקבוצה, לצדם של מיילס ברידג'ס וג'ארן ג'קסון. בעונת 2018/2019, לאחר עזיבתם של ברידג'ס וג'קסון ל-NBA, היה הקלעי המוביל של הקבוצה, עם ממוצע של 18.8 נקודות למשחק, וכן הוביל את כל שחקני מחוז "Big Ten" עם ממוצע של 7.5 אסיסטים למשחק. בסיום אותה עונה זכה בתואר השחקן המצטיין של העונה במחוז, ונבחר לחמישייה השנייה של העונה בליגת המכללות (Second-team All-American). במשחק רבע גמר טורניר אליפות המכללות הצטיין וינסטון עם 20 נקודות, 10 אסיסטים ו-4 חטיפות, והוליך את הספרטנס לניצחון מפתיע מול אוניברסיטת דיוק, בה שיחקו זאיון ויליאמסון, אר. ג'יי. בארט וקאם רדיש. במשחק חצי הגמר תרם וינסטון 16 נקודות, אולם קלע באחוזים רעים (25% מהשדה), וחילק 2 אסיסטים בלבד לעומת 4 איבודי כדור, בהפסד קבוצתו מול אוניברסיטת טקסס טק.

ב-9 בנובמבר 2019 התאבד אחיו הצעיר, זאכרי, כשנעמד מול רכבת נוסעת.

בסיום עונתו הרביעית זכה בשנית בתואר שחקן העונה של המחוז, ונבחר שוב לחמישייה השנייה של העונה בליגת המכללות, לאחר שרשם ממוצעים של 18.6 נקודות ו-5.9 אסיסטים למשחק. במהלך אותה עונה שבר את שיא האסיסטים הכולל לשחקן במחוז Big Ten, ואת הקריירה סיים עם 890 אסיסטים בסך הכול – אשר הציבו אותו במקום ה-16 בתולדות ליגת המכללות.

==קריירה מקצועית==
בדראפט ה-NBA{{כ}} 2020 נבחר וינסטון בבחירה ה-53 על ידי אוקלהומה סיטי ת'אנדר, ומיד הועבר בטרייד לוושינגטון ויזארדס. ב-28 בנובמבר 2020 חתם בקבוצה על "חוזה כפול".

==סטטיסטיקות הקריירה==
===בליגת המכללות===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| מישיגן סטייט
| 35 || 5 || 20.7 || 0.423 || 0.380 || 0.775 || 1.8 || 5.2 || 0.7 || 0.1 || 6.7
|- style="background-color: #EFEFEF;"
| 
| מישיגן סטייט
| 35 || 34 || 28.1 || 0.507 || 0.497 || 0.900 || 3.4 || 6.9 || 0.7 || 0.1 || 12.6
|-
| 
| מישיגן סטייט
| 39 || 39 || 33.5 || 0.460 || 0.398 || 0.840 || 3.0 || 7.5 || 1.0 || 0.1 || 18.8
|- style="background-color: #EFEFEF;"
| 
| מישיגן סטייט
| 30 || 30 || 32.7 || 0.448 || 0.432 || 0.852 || 2.5 || 5.9 || 1.2 || 0.0 || 18.6
|- style="background-color:#80BFFF; font-weight:bold;"
| קריירה
|
| 139 || 108 || 28.8 || 0.461 || 0.430 || 0.845 || 2.7 || 6.4 || 0.9 || 0.1 || 14.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של אוקלהומה סיטי ת'אנדר
קטגוריה:כדורסלני וושינגטון ויזארדס
קטגוריה:אמריקאים שנולדו ב-1998
קטגוריה:דטרויט: כדורסלנים
אליהו נסים

אליהו נסים (1933 – 23 בפברואר 2020) היה פרופסור מן המניין בפקולטה להנדסת אווירונאוטיקה בטכניון. כיהן כנשיאה החמישי של האוניברסיטה הפתוחה.

==ביוגרפיה==
נסים נולד בישראל. סיים תואר ראשון בהנדסת האווירונאוטיקה בשנת 1957 באוניברסיטת בריסטול ותואר שני בטכניון בשנת 1961. לאחר מכן חזר לאוניברסיטת בריסטול וסיים דוקטורט בשנת 1963. תחומי המחקר של נסים היו אווירואלסטיות, דינמיקה ואווירודינמיקה.

פרופ' נסים היה חבר סגל בפקולטה להנדסת אווירונאוטיקה וחלל בטכניון ונושא הקתדרה להנדסה אווירונאוטית ע"ש סידני גולדסטין. כיהן בתפקידים ניהוליים בטכניון, בהם דיקן הפקולטה להנדסת אווירונאוטיקה (1971–1973, 1978–1980), המשנה לנשיא לעניינים אקדמיים (1984–1986) וממלא מקום המשנה לנשיא הטכניון.

בשנים 1997–2003 כיהן כנשיאה החמישי של האוניברסיטה הפתוחה ופעל רבות לקידומה ולמיצובה בעולם האקדמי בארץ. בשנת 2006 העניקה מועצת האוניברסיטה הפתוחה לפרופ' נסים תואר עמית כבוד.

נסים נפטר בפברואר 2020 ונקבר בבית הקברות בפרדס חנה.

==קישורים חיצוניים==

* [https://www.openu.ac.il/news/eliyahunisim.aspx דף הנצחה], באתר האוניברסיטה הפתוחה.
* [https://aerospace.technion.ac.il/memoriam/eliahu-eli-nissim-in-memoriam/?lang=he דברים לזכרו של אליהו נסים], מאת פרופסור מוטי קרפל, 23 בפברואר 2020

קטגוריה:בוגרי אוניברסיטת בריסטול
קטגוריה:נשיאי האוניברסיטה הפתוחה
קטגוריה:סגל הטכניון: הנדסת אווירונאוטיקה וחלל
קטגוריה:אישים הקבורים בפרדס חנה
קטגוריה:ישראלים שנולדו ב-1933
קטגוריה:ישראלים שנפטרו ב-2020
יחסי אוסטרליה – ערב הסעודית

יחסי אוסטרליה–ערב הסעודית הם היחסים הבילטרליים בין אוסטרליה וערב הסעודית.

== היסטוריה ==
אוסטרליה וערב הסעודית כוננו יחסים לאחר תום מלחמת העולם השנייה. שתי המדינות חברות ב-G-20.<ref name="dfat"></ref>

ערב הסעודית ואוסטרליה היו חלק מהברית המשותפת עם ארצות הברית במהלך המלחמה הקרה, שכן שתיהן היו אנטי-קומוניסטיות ועוינות כלפי ברית המועצות.<ref></ref> לאחר סיום המלחמה הקרה, סעודיה ואוסטרליה הגדילו את שיתוף הפעולה.

ערב הסעודית, יחד עם איחוד האמירויות הערביות, היא השותפה העיקרית בשוק של אוסטרליה במזרח התיכון.<ref></ref> מעל 6,200 סטודנטים סעודים למדו במוסדות חינוך באוסטרליה בשנת 2019.

עם הודעתה של סעודיה על חזון סעודיה 2030, נתפסה אוסטרליה כחלק מהמיזם בזכות תרומתה לפיתוח החזון.<ref></ref>

== מחלוקת מוקדמות מונדיאל 2018 ==
במהלך מוקדמות מונדיאל 2018 - הסיבוב השלישי של AFC, אוסטרליה התמודדה מול ערב הסעודית במשחק חשוב על גביע העולם בכדורגל 2018 באדלייד. המשחק התרחש לאחר הפיגוע במנצ'סטר ארנה בהרג 23 אנשים ושני הצדדים הודיעו על דקת דומיה; אולם הצוות הסעודי, במקום לעמוד דום למשך דקה, לא כיבד את האוכלוסייה המקומית על ידי עלייתו לקרקע.<ref></ref> הגבר עורר סערה כי הסעודים לא הפגינו כבוד לאוכלוסייה וכי הסעודים לא כיבדו את מקרי המוות למרות ההסבר הסעודי שזה לא חלק מהתרבות הסעודית, בהתחשב בכך שכבר שמרו על דקת דומיה לקראת משחק גביע קטר איירווייז בין אל- אהלי סעודיה FC וברצלונה שנה קודם לכן.<ref></ref> מאוחר יותר התנצלו הפקידים הסעודים על המעשה הטעון וטענו כי הם מתקנים את הטעויות.<ref></ref> אוסטרליה ניצחה את המשחק 3–2 אך הצליחה להעפיל לגביע העולם רק במהלך הפלייאוף ואילו ערב הסעודית הצליחה להפוך לאחת מארבע הקבוצות האסיאתיות שהעפילו ראשונה.

== נציגויות דיפלומטיות ==
* אוסטרליה מחזיקה בערב הסעודית שגרירות בריאד וקונסוליה בג'דה.
* ערב הסעודית מחזיקה באוסטרליה שגרירות בקנברה וקונסוליה בסידני.

== קישורים חיצוניים ==

== הערות שוליים ==
ועדת הבחירות של אוגנדה

ועדת הבחירות של אוגנדה, היא מוסד חוקתי של ממשלת אוגנדה, שתפקידו "לארגן ולנהל בחירות סדירות, חופשיות והוגנות" באוגנדה, באופן יעיל, מקצועי וללא שיקולים פוליטיים זרים.

== מקום ==
לשכת ועדת הבחירות נמצאת ברחוב ג'ינג'ה 55, בחטיבה המרכזית של קמפלה בירת אוגנדה.

== היסטוריה ==
החוק להקמת ועדת הבחירות נחקק ב-1997. ועדת הבחירות הראשונה כיהנה בין השנים 1997 עד שנת 2002. הוועדה הנוכחית נכנסה לתפקיד בשנת 2016 ותסיים את עבודתה בתום תקופת כהונה שתארוך שבע שנים. הוועדה כיום היא בראשות שופט בית המשפט העליון, סיימון מוגני ביאבקאמה, אשר החליף את המהנדס באדרו קיגונדו שעמד בראש הוועדה במשך שתי קדנציות (2002–2009 ו-2009–2016).

== חברים ==
להלן החברים הנוכחיים של ועדת הבחירות (2016–2022) החברים החדשים הושבעו ב-17 בינואר 2017.

# סיימון מוגני ביאבקאמה : יושב ראש
# חאג'ת איישה לובגה: סגן יושב ראש
# פיטר אמורוט: חבר ועדה
# ג'סטין אחבווה מוגאב: חבר ועדה
# סטיבן טאשוביה: חבר ועדה
# מוסטפא סבגאלה קיגוזי: חבר ועדה
# נטלין אטומארו: חבר ועדה

== קישורים חיצוניים ==
* 

== הערות שוליים ==

קטגוריה:אוגנדה: פוליטיקה
קטגוריה:גופי פיקוח על בחירות
שלום אדרי

שלום אדרי (נולד ב-7 באפריל 1994) הוא כדורגלן ישראלי, המשחק בעמדת הקשר ההתקפי במ.ס. טירה.

==קריירה==
אדרי התחיל את הקריירה שלו במחלקת הנוער של בית"ר טוברוק, ואף רשם שלוש הופעות במדי הקבוצה הבוגרת ששיחקה אז בליגה ג'.

בקיץ , אדרי חתם בהפועל רמת השרון מליגת העל. ב-17 בנובמבר 2012, אדרי ערך את הופעת הבכורה שלו בקבוצה בניצחון 1–2 נגד מכבי נתניה. בעונת 2014/2015, אדרי הפך לשחקן הרכב בקבוצה לאחר ירידתה של רמת השרון לליגה הלאומית ורשם 8 שערים ב-28 משחקי ליגה.

ב-27 באוקטובר, חתם במכבי נתניה מליגת העל, אך לאחר כמה חודשים חזר לרמת השרון.

ב-29 באוגוסט 2016, אדרי חתם בהפועל כפר שלם מליגה א'. אדרי, שיחק בליגה א' עד לשנת ועבר בין היתר בצעירי כפר כנא, עירוני טבריה ומ.ס. טירה.

ב-1 ביולי 2019, אדרי חזר לליגת העל כאשר חתם בבית"ר ירושלים. בבית"ר ירושלים זכה גם בתואר היחיד שלו כאשר זכה עם קבוצתו בגביע הטוטו 2019/2020.

ב-4 בפברואר 2021 חתם אדרי בהפועל חדרה עד לסיום עונת 2020/2021<ref></ref>. ב-5 ביולי 2021 חתם בהפועל אום אל-פחם, אך בחר להתיר את חוזהו בקבוצה וב-19 באוגוסט חתם במכבי נתניה. בדצמבר 2021 חזר למ.ס. טירה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני בית"ר טוברוק
קטגוריה:כדורגלני הפועל רמת השרון
קטגוריה:כדורגלני הפועל כפר שלם
קטגוריה:כדורגלני מכבי כפר כנא
קטגוריה:כדורגלני עירוני טבריה
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני הפועל אום אל-פחם
קטגוריה:כדורגלני מכבי נתניה
קטגוריה:ישראלים שנולדו ב-1994
אריך פון הורנבוסטל

אריך מוריץ פון הורנבוסטל (בגרמנית: Erich Moritz von Hornbostel; 25 בפברואר 1877 – 28 בנובמבר 1935) היה אתנו-מוזיקולוג וחוקר מוזיקה יהודי-אוסטרי.

הורנבוסטל ידוע בעיקר בזכות עבודתו החלוצית בתחום המוזיקולוגיה ובזכות מערכת סיווג כלי הנגינה הורנבוסטל-זאקס שפיתח יחד עם קורט זאקס.

==ביוגרפיה==

הורנסבוטל נולד בשנת 1877 בווינה, אמו הייתה יהודייה ואביו היה נצר למשפחת אצולה ממוצא סקסוני, הוא השלים דוקטורט בכימיה מאוניברסיטת וינה והיגר לברלין, שם עסק בתחום האתנו-מוזיקולוגיה והמוזיקולוגיה עד 1933, אז פוטר מכל משרותיו האקדמיות והמקצועיות בשל אמו היהודייה.

הוא היגר לקיימברידג' שבאנגליה, שם עבד על ארכיון הקלטות מוזיקה עממיות לא-אירופיות.

נפטר בשנת 1935.

==קישורים חיצוניים==
* 

קטגוריה:מוזיקולוגים אוסטרים
קטגוריה:מוזיקולוגים יהודים
קטגוריה:אוסטרים שנולדו ב-1877
קטגוריה:אוסטרים שנפטרו ב-1935
ברנן קלוסט

ברנן קלוסט (באנגלית: Brennan Clost; נולד ב-20 באוקטובר 1994) הוא שחקן ורקדן קנדי. ידוע בשל תפקידו כדניאל בסדרת הנעורים הקנדית "נולדו לרקוד", ובתפקידו בתור שיין מק'ריי בסדרת הדרמה של נטפליקס "שבריריות". 

== ביוגרפיה ==
קלוסט נולד ב-20 באוקטובר 1994 בברלינגטון, אונטריו, קנדה. במהלך ילדותו הציקו לו חבריו לכיתה ופגעו בו מילולית ולעיתים גם פיזית.<ref name="Halton"></ref> קלוסט למד מחול באולפני מחול שונים בדרום אונטריו, כולל בית הספר הלאומי לבלט של קנדה וספרינגבורד דאנס מונטריאול.<ref name="Juilliard"></ref> בתחילה שאף ללמוד רפואה באוניברסיטה, אך המורה למחול המליצה לו לערוך אודישנים לבית הספר ג'וליארד.<ref name="Storytime"></ref>

במרץ 2012 הוא ערך אודישנים והתקבל לבית הספר ג'וליארד במלגה, מה שהפך אותו לאחד משני רקדנים הקנדיים שהתקבלו באותה שנה. הכוריאוגרפיה של קלוסט הוצגה מדי שנה בתוכנית ההצטיינות הכוריאוגרפית של ג'וליארד ובבתי ספר יסודיים ברחבי ניו יורק. והוא סיים את לימודיו בשנת 2016. במהלך הריקוד קלוסט פגע בקרסוליו, לקה בדלקת בגיד אכילס והוא סבל מ"בעיות מפרק כף היד והכתף". 

== קריירה ==
קלוסט החל לרקוד בתחרויות בגיל שבע. הוא זכה במדליית כסף בקטגוריית הסולנים הצעירים של ארגון הריקוד הבינלאומי בגרמניה (2008). הוא היה לאחד מהמועמדים בטקס פרסי המחול בניו יורק (2011). 

בשנת 2012 ערך את הופעת הבכורה שלו במשחק בפרסומת טלוויזיה לחברת הגילוח ג'ילט. באותה שנה הוא לוהק לסדרת הדרמה המשפחתית "נולדו לרקוד" בתפקיד דניאל לצד אלכסנדרה ביטון ששיחקה את אמילי.<ref></ref><ref></ref> הוא גילם את התפקיד באופן קבוע עד שנת 2015, אז לקח הפסקה של שנתיים כדי להתמקד בהשלמת לימודיו בג'וליארד, וחזר בשנת 2017. כמו כן בשנת 2017, קלוסט כיכב בסדרת האינטרנט "Spiral".<ref></ref> 

בשנת 2019 לוהק לסדרת דרמת הריקודים של נטפליקס "שבריריות", שהוקרנה בבכורה בדצמבר 2020. בסדרה הוא מגלם את שיין מקריי, אחד מתלמידי בית הספר לבלט המאוהב בשותפו לחדר (ברטון קאופרת'ווייט).<ref></ref><ref></ref>

== חיים אישיים ==
קלוסט הצהיר כי אינו מתייג את עצמו מינית, אך הוסיף כי הוא "לא סטרייט".<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2007
|King of the Camp
|רקדן
|
|-
|2014
|An American Girl: Isabelle Dances Into the Spotlight
|נסיך מפצח האגוזים
|
|-
|2016
|Country Crush
|רקדן ג'ימבורי
|
|-
|TBA
|The Legacy of Cloudy Falls
|לוקאס
|
|}
===טלוויזיה===
{| class="wikitable"
! שנה
! סדרה
! תפקיד
! הערות
|-
| 2013–2015, 2017
| נולדו לרקוד
| דניאל
| תפקיד ראשי (עונות 2-1; 5)
תפקיד אורח (עונות 4-3); 56 פרקים
|-
|2017
| Spiral
| קלארק
| סדרת רשת; 7 פרקים
|-
| 2019
| סיפורים מהמרתף
| איידן בבגרותו
| פרק: "One More Minute"
|-
| 2020
| שבריריות
| שיין מקריי
| תפקיד ראשי; 10 פרקים
|-
|2022
|I Won't Let You Go
|ליין
|סרט טלוויזיה של Lifetime
|-
|2023–2022
|Pretty Hard Cases
|השוטר פי. ג'יי ארמסטרונג
|6 פרקים
|-
|2024
|My Son's Deception
|מיילס
|סרט טלוויזיה של Lifetime
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:שחקנים להט"בים קנדים
קטגוריה:רקדנים קנדים
קטגוריה:רקדנים להט"בים
קטגוריה:להט"בים קנדים
קטגוריה:בוגרי בית הספר ג'וליארד
קטגוריה:קנדים שנולדו ב-1994
בקרות אבטחה

בקרות אבטחה (באנגלית: Security controls) הן אמצעי אבטחה או אמצעי מנע, לגילוי, נטרול או מזעור סיכוני אבטחה לרכוש פיזי, למידע, למערכות מחשב או לנכסים אחרים.<ref></ref> בתחום אבטחת המידע, בקרות כאלה מגנות על "משולש CIA" (באנגלית CIA Triad): סודיות, תקינות וזמינות המידע.

ניתן לכנות מערכות בקרות כמסגרות (Frameworks) או תקנים. מסגרות יכולות לאפשר לארגון לנהל בקרות אבטחה על פני סוגים שונים של נכסים באופן עקבי.

== סוגי בקרות אבטחה ==
ניתן לסווג את בקרות האבטחה לפי מספר קריטריונים. לדוגמה, על פי זמן פעולתם, ביחס לאירוע ביטחוני:
* לפני אירוע ייעוד בקרות מניעה למנוע אירוע למשל על ידי נעילת פולשים בלתי מורשים
* במהלך אירוע, בקרות בילוש מטרתן לזהות ולאפיין אירוע בעיצומו, למשל על ידי השמעת אזעקת הפורץ והתרעת המאבטחים או המשטרה
* לאחר אירוע, בקרות מתקנות נועדו להגביל את היקף הנזק שנגרם כתוצאה מהאירוע, למשל על ידי השבת הארגון למצב עבודה רגיל בצורה היעילה ביותר האפשרית

ניתן גם לסווג אותם לפי טבעם, למשל:
* בקרות פיזיות כגון גדרות, דלתות, מנעולים ומטפים
* בקרות פרוצדורליות כגון תהליכי תגובה לאירועים, פיקוח על ניהול, מודעות אבטחה והדרכה
* בקרות טכניות כגון אימות משתמשים (כניסה) ובקרות גישה לוגיות, תוכנת אנטי-וירוס, חומות אש
* בקרות משפטיות ורגולציה או תאימות כגון חוקים, ומדיניות בנושא פרטיות מידע

== תקני אבטחת מידע ומסגרות בקרה ==
תקני אבטחת מידע רבים מקדמים נוהלי אבטחה טובים ומגדירים מסגרות או מערכות לבניית הניתוח והתכנון לניהול בקרות אבטחת המידע. כמה מהידועים ביותר הם:
* ISO/IEC 27001, מציין 114 בקרות ב-14 קבוצות
* FIPS 200 מזהה 17 משפחות בקרה רחבות
* NIST SP-800-53
* COBIT 5
* CIS Top-20

== טלקומוניקציה ==
בטלקומוניקציה, בקרות האבטחה מוגדרות כשירותי אבטחה כחלק ממודל ה-OSI
* המלצה על ITU-T X.800
* ISO 7498-2

אלה תואמים טכנית.<ref name="x800">[http://www.itu.int/rec/T-REC-X.800-199103-I/e X.800 : Security architecture for Open Systems Interconnection for CCITT applications]</ref><ref>[http://www.iso.org/iso/search.htm?qt=ISO+7498-2+&searchSubmit=Search&sort=rel&type=simple&published=on ISO 7498-2 (Information processing systems – Open systems interconnection – Basic Reference Model – Part 2: Security architecture)]</ref> מודל זה זוכה להכרה רחבה.<ref name="Stal">
William Stallings
Crittografia e sicurezza delle reti
Seconda edizione

Traduzione Italiana a cura di Luca Salgarelli
di Cryptography and Network security 4 edition
Pearson
2006
</ref><ref name="FURNELL">Securing information and communications systems: principles, technologies, and applications
Steven Furnell, Sokratis Katsikas, Javier Lopez, Artech House, 2008 - 362 pages
</ref>

== מסגרות בקרות למגזר העסקי ==
יש מגוון רחב של מסגרות וסטנדרטים המתייחסים לעסקים פנימיים ולבקרות בין עסקיות, כולל:
* SSAE 16
* ISAE 3402
* PCI DSS - תקן אבטחת נתונים בתעשיית כרטיסי התשלום
* HIPAA
* COBIT 4/5
* CIS Top-20
* מסגרת אבטחת הסייבר של NIST

== הערות שוליים ==

קטגוריה:אבטחת מחשבים
קטגוריה:אבטחת מידע
The Fatal Shore

The Fatal Shore: The Epic of Australia's Founding הוא ספר שנכתב על ידי הסופר ומבקר האמנות האוסטרלי, רוברט יוז. הספר מדבר על השנים הראשונות של הקולוניזציה הבריטית באוסטרליה, ובמיוחד ההיסטוריה וההשפעות החברתיות של מערכת הנידונים בבריטניה. הספר מתייחס גם לסיבות ההיסטוריות, הפוליטיות והסוציולוגיות שהובילו להתיישבות הבריטית באוסטרליה. הספר פורסם לראשונה ב-1986.

יוז היה איש אוסטרלי שנהיה מבקר אמנות ידוע בעולם, חי באירופה ואז בניו יורק, שם הפך למבקר אמנות במגזין טיים. העניין של יוז בעידן הנידונים באוסטרליה החל בראשית שנות ה-70 של המאה ה-20, כאשר צילם סרט תיעודי בטלוויזיה על תולדות האמנות האוסטרלית שלקח אותו עד לפורט ארתור, טסמניה.<ref name="Keneally1987"></ref>

הספר זכה בפרס דאף קופר ב-1987 ובפרס WH סמית' לספרות ב-1988.<ref name=DCPrize1987></ref><ref></ref><ref></ref>

== יציאה לאור ==
The Fatal Shore פורסם במקור ב-1986 על ידי אלפרד א. קנופף בארצות הברית ועל ידי William Collins, Sons בבריטניה, ובהמשך פורסם בכריכה רכה בבריטניה על ידי קולינס הארוויל ב-1987. ה-Folio Society פרסם מהדורת פרימיום מחוספסת ב-1998. בנוסף, הרפר קולינס פרסם את המהדורה הרביעית של הספר ב-2006.<ref></ref>

== ביקורת ==
העיתונאי בריאן סמית' נתן ביקורת חיובית על הספר והצהיר שהספר "מספק תיאור חי של העלות האנושית של המיזם הקולוניאלי של בריטניה וכיצד חוויות אלו סייעו לעצב את אוסטרליה המודרנית."<ref name="Smith1999"></ref>

== בתרבות ==
הספר מופיע בסדרת הטלוויזיה של נטפליקס, המעניש, בפרק "My Brother's Keeper". אחת הדמויות הראשיות, איימי בנדיקס (ג'ורג'יה ויגהאם ), נראית קוראת אותו.

== קישורים חיצוניים ==
* [http://entertainment.time.com/2011/08/30/all-time-100-best-nonfiction-books/slide/the-fatal-shore-by-robert-hughes/ רשימת המגזינים TIME של 100 מיטב ספרי העיון הטובים ביותר ב-2011] מאז 1923, כאשר Time פורסם לראשונה
* 

== הערות שוליים ==

קטגוריה:ספרי 1987
קטגוריה:אוסטרליה: היסטוריה
קטגוריה:ספרות אוסטרלית
קטגוריה:ספרי היסטוריה
מרים רודריגס מרטינס

מרים אליזבת רודריגס מרטינס (בספרדית: Miriam Elizabeth Rodríguez Martínez ; 5 בפברואר 1960 - 10 במאי 2017) הייתה פעילת זכויות אדם מקסיקנית. היא הפכה לאחת מרבות מהורים לילדים נעלמים במקסיקו, לאחר שבתה נחטפה ונרצחה. מרים נהרגה על ידי חמושים שפרצו לביתה ב-10 במאי 2017.

== ביוגרפיה ==
מרים אליזבת רודריגס מרטינס נולדה ב-5 בפברואר 1960 בסן פרננדו במדינת טמאוליפס במקסיקו.<ref></ref> בתה, קארן אלחנדרה סלינס רודריגס, נחטפה ונרצחה בשנת 2012 על ידי חברי הקרטל של הפשע המאורגן.<ref name="NYTObit"></ref> שרידיה התגלו בסופו של דבר בשנת 2014.<ref></ref> רודריגס רדפה במשך שנים אחר רוצחי בתה. חלק מהגברים שנעצרו לחקירה בחשד לרצח בתה ברחו מהכלא לאחר מעצרם. במשך שלוש שנים תפסה כמעט את כל חברי הצוות החיים בכנופיה וסייעה בלכידתם של עשרה מהם. לצד מציאת בתה, היא עשתה מאמצים לעזור להורים אחרים שילדיהם נעלמו, והקימה את ארגון קולקטיבו דה דסאפרסידוס (ארגון הקולקטיב של הנעלמים).

רודריגס נרצחה ב-10 במאי 2017, כמה שבועות לאחר שלכדה את אחד מהאנשים האחרונים של חבורת רוצחי בתה. ביום זה מקסיקו חוגגת את יום המשפחה. היא נורתה 12 פעמים על ידי חמושים שפרצו לביתה, ומתה בדרך לבית החולים.<ref name="GuardianObit"></ref> בהפגנה גדולה שהתארגנה במהירות, ביום בו היא נרצחה, קראו המפגינים לממשלות מקסיקו וארצות הברית לדאוג לשלומם של מגיני זכויות האדם.<ref></ref>.

==קישורים חיצוניים==
* איריס שגריר, "[https://www.haaretz.co.il/blogs/sadna/BLOG-1.4279847 מה היו בעצם מסעות הצלב?]", הבלוג של הסדנה להיסטוריה חברתית, הארץ, 23.7.2017
* 

== הערות שוליים ==

קטגוריה:פשעים נגד ילדים
קטגוריה:פעילות חברתיות מקסיקניות
קטגוריה:הרוגות התנקשויות
קטגוריה:ילידות 1967
קטגוריה:מקסיקניות שנולדו במאה ה-20
קטגוריה:נפטרות ב-2017
קטגוריה:נפטרים ב-2017
פפה (כדורגלן, 1997)

אדוארדו גבריאל אקינו קוסה (בפורטוגזית: Eduardo Gabriel Aquino Cossa; נולד ב־24 בפברואר 1997), הידוע בכינויו פפה (Pepê) הוא כדורגלן ברזילאי, שמשחק כחלוץ בפורטו ובנבחרת ברזיל.

== קריירה ==
===ברזיל===
נולד בפוז דו איגואסו, פפה סיים את לימודי האקדמיה לנוער של פוז דו איגואסו ובילה את עונת 2014 במדי קוריטיבה. לקראת עונת 2015 הוא הועלה לקבוצה הבוגרת.<ref></ref> במהלך עונת 2016, הוא כבש שלושה שערים כולל צמד נגד פרנה.<ref name="Pepe"></ref>

ב־4 באפריל 2016 הצטרף פפה למועדון ליגת העל הברזילאית גרמיו. ב־28 במאי 2017 ערך את הופעת הבכורה כשנכנס כמחליף לאברטון סוארס בניצחון 4–3 מול ספורט רסיפה.<ref></ref> ב־3 בדצמבר הוא כבש את שערו הראשון במועדון בתבוסה 4–3 מול אתלטיקו מיניירו.<ref></ref>

ב־8 בינואר 2018 האריך פפה את חוזהו עד 2020.<ref></ref> ב־7 באוגוסט ערך את הופעת הבכורה שלו בקופה ליברטדורס, בתבוסה 2–1 מול המועדון הארגנטינאי אסטודיאנטס.<ref></ref> חוזהו הוארך עוד יותר עד 2022 ב־26 בספטמבר.<ref></ref> באוגוסט 2020 האריך את חוזהו עד 2024. בפברואר 2021 הוא חתם בפורטו אליה עבר בקיץ 2021.

== קריירה בינלאומית ==
בשנת 2023 החל לשחק בנבחרת ברזיל.

נכלל בסגל נבחרת ברזיל לטורניר קופה אמריקה 2024.

== תארים ==
פורטו
* אליפות פורטוגל: 2021/2022
* הגביע הפורטוגלי: 2021/2022, 2022/2023
* הסופר קאפ הפורטוגלי: 2022
* גביע הליגה הפורטוגלית: 2022/2023

== קישורים חיצוניים ==

* [https://www.gremio.net/futebol/perfil/67 פפה], באתר של גרמיו

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני גרמיו
קטגוריה:כדורגלני פורטו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1997
שדה התעופה קמישלי

שדה התעופה קמישלי (בערבית: مطار القامشلي; קוד יאט"א: KAC, קוד ICAO: OSKL) הוא שדה תעופה המשרת את קמישלי, עיר בצפון מזרח סוריה. זהו גם השדה היחידי אשר נמצא בצפון המדינה.

== היסטוריה ==
אף על פי ששדה התעופה היה סגור לאזרחים בסביבות אוקטובר 2015, הוא נפתח מחדש, וחברות הטיסות הסוריות מספקות כעת טיסות סדירות לקמישלי מדמשק, לטקיה וביירות. שדה התעופה נהג לקבל טיסות זרות עונתיות מגרמניה ושוודיה. ב־21 בינואר 2016 דווח לראשונה על פעילותה של רוסיה שמטרתה להקים בסיס צבאי חדש בשדה התעופה הנשלט על ידי הממשלה ובעיקר נטוש.

== קישורים חיצוניים ==
* [https://tgftp.nws.noaa.gov/weather/current/OSKL.html מזג אוויר נוכחי עבור] NOAA/NWS - [https://tgftp.nws.noaa.gov/weather/current/OSKL.html OSKL]

קמישלי
למינג נורווגי

למינג נורווגי (שם מדעי: Lemmus lemmus) הוא מין של למינג הנפוץ בסקנדינביה. שוכן טונדרה, מעדיף לחיות ליד מים.<ref name=":0"></ref> ניזון בעיקר מעלים, שורשים, עשבים, טחב ופירות יער<ref name=":2" />.

== תיאור ==
משקלו של הלמינג עד 130 גרם.<ref name=":0" /> אורכו מגיע עד 15 ס"מ ואורך זנבו 2 ס"מ. כפותיו קצרות ואוזניו מוסתרות בתוך הפרווה.<ref></ref> על כפותיו הקדמיות טפרים שטוחים המשמשים לחפירה בשלג.<ref name=":2"></ref> פרוותו רכה וארוכה ומפוספסת בצבעי צהוב וחום. אלו היונקים הקטנים ביותר בחוג הקוטב הצפוני.<ref name=":2" />

== התנהגות ==
הלמינג חופר מחילות ומסתתר בהן כאשר אינו פעיל. פעיל יום ולילה. חי בחבורות הכוללות מספר מצומצם של פרטים, אך אחת לכמה שנים חל פיצוץ אוכלוסין בקרב הלמינגים. במצב זה, המזון אינו מספק את צורכיהם של כל הפרטים, והם פותחים בנדידה גדולה כדי למצוא מזון רב יותר. בדרכם עומדים נחלים ופיורדים. חוש הראייה של הלמינגים חלש, ולכן הם מתקשים להבחין בין הנחלים שאותם הם יכולים לחצות לבין הפיורדים שאותם עליהם להקיף. בעקבות זאת, פעמים רבות הם נכנסים לתוך הפיורדים וטובעים. מקרים אלו יצרו מיתוס על כך שהם מתאבדים בכוונה כדי לאפשר לאחרים להנות ממזון ללא תחרות, אך מיתוס זה אינו ייתכן.<ref name=":1" />

== רבייה ==
משך ההריון 20 יום. 2–4 המלטות בשנה, כ-5 ולדות בכל המלטה. בגרות מינית לאחר כ-40 יום. חיים עד גיל שנתיים.<ref name=":0" />

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אוגריים
קטגוריה:רוסיה: יונקים
קטגוריה:טקסונים שתוארו בידי קארולוס ליניאוס
קטגוריה:נורווגיה: יונקים
קטגוריה:בעלי חיים שתוארו ב-1758
כריסטיאן בראסינגטון

כריסטיאן בראסינגטון (באנגלית: Christian Brassington; נולד ב-6 ביוני 1983) הוא שחקן אנגלי.

==ביוגרפיה==
בראסינגטון נולד בוולינגטון שבשרופשייר. הוא למד באקדמיה לאמנות הדרמה ובר דאגלס. ב-2009 גילם בראסינגטון את דמותו של בוריס ג'ונסון בדוקו-דרמה "When Boris Met Dave" של ערוץ More4. לפני כן שיחק בתפקיד טוני בלייר בסרט תיעודי של ערוץ 4. בנובמבר 2013 הופיע בקומדיה "The Five(ish) Doctors Reboot" שנוצר במסגרת ציון יובל לסדרה "דוקטור הו".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2" | 2006
|
| dir="ltr" | Tony Blair: Rock Star
| טוני בלייר
| סרט טלוויזיה דוקומנטרי
|-
|
| dir="ltr" | Incubus
| פיטר
|
|-
| rowspan="3" |2007
|
| dir="ltr" | Web of Deceit
| טום גאנר
|
|-
|
| dir="ltr" | Mrs. Ratcliffe's Revolution
| תומאס
|
|-
| אליזבת: תור הזהב
| dir="ltr" | Elizabeth: The Golden Age
| ארכידוכס צ'ארלס
|
|-
| rowspan="3" |2008
|
| dir="ltr" | The German
| הגרמני
| סרט קצר
|-
|
| dir="ltr" | Easy Virtue
| פיליפ הרסט
|
|-
|
| dir="ltr" | A Woman in Love and War: Vera Brittain
| רולנד לייטון
| סרט טלוויזיה
|-
| rowspan="3" |2009
|
| dir="ltr" | When Boris Met Dave
| בוריס ג'ונסון
| סרט טלוויזיה דוקומנטרי
|-
| הנסיכה קיולאני
| dir="ltr" | Princess Kaiulani
| דוכס
|
|-
| טירוף של קולג' 2
| dir="ltr" | St Trinian's 2: The Legend of Fritton's Gold
| פיטרס
|
|-
| 2010
|
| dir="ltr" | Burke and Hare
| צ'ארלס
|
|-
| 2011
|
| dir="ltr" | In Love with Alma Cogan
| ג'ורג'
|
|-
| rowspan="2" |2012
|
| dir="ltr" | Doubt on Loan
| ניק
| סרט טלוויזיה
|-
|
| dir="ltr" | The Carrion Crow
| הזר
| סרט קצר
|-
| rowspan="3" |2013
|
| dir="ltr" | Hummingbird
| מקס פורסטר
| שם הפצה בארצות הברית "Redemption"
|-
|
| dir="ltr" | The Body
| אלן
| סרט קצר
|-
|
| dir="ltr" | The Five(ish) Doctors Reboot
| עורך
| סרט טלוויזיה
|-
| 2014
|
| dir="ltr" | The Smoke
| טום
|
|-
| 2015
|
| dir="ltr" | 96 Ways to Say I Love You
| הארי
| סרט קצר
|-
| rowspan="4" |2016
|
| dir="ltr" | Our Kind of Traitor
| שר בקבינט
|
|-
|
| dir="ltr" | The Exit
| בריאן
|
|-
|
| dir="ltr" | Patient Seven
| אלן
|
|-
|
| dir="ltr" | Cocaine Conspiracy
| מרקוס
| וידאו
|-
| 2017
| את אני והוא
| dir="ltr" | You, Me and Him
| דייב
|
|-
| 2018
|
| dir="ltr" | Wild Geese
| ספנסר
| סרט קצר
|-
| 2019
|
| dir="ltr" | Fisherman’s Friends
| הנרי
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2008
|
| dir="ltr" | The Bill
| דארן סמארט
| סדרת טלוויזיה (פרק אחד)
|-
| 2009
| צבא היבשה של נשים
| dir="ltr" | Land Girls
| קורפורל קאל גילספי
| סדרת טלוויזיה (2 פרקים)
|-
| 2010
|
| dir="ltr" | Little Crackers	
| ג'ו
| סדרת טלוויזיה (פרק אחד)
|-
| 2014–2015
|
| dir="ltr" | Suspects
| קריין חדשות
| סדרת טלוויזיה (10 פרקים)
|-
| 2015
|
| dir="ltr" | Life in Squares
| קאת'ברט
| מיני-סדרה
|-
| 2017–2018
| פולדארק
| dir="ltr" | Poldark
| הכומר אוסבורן ויטוורת'
| סדרת טלוויזיה (11 פרקים)
|-
| rowspan="2" | 2018
| לוריין
| dir="ltr" | Lorraine
| בתפקיד עצמו
|
|-
|
| dir="ltr" | Zoe Ball on...
| בתפקיד עצמו
| סדרת טלוויזיה (פרק אחד)
|-
| 2022
| תא לחץ
| dir="ltr" | Hard Cell
| דין
| תפקיד ראשי; 6 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1983
החומה הכחולה

מפת מדינות "החומה הכחולה" אשר הצביעו עבור המועמד לנשיאות הדמוקרטית בכל בחירות בין השנים 1992 עד ל-2020, למעט 2016.
החומה הכחולה הוא מונח בפוליטיקה האמריקאית המשמש את המומחים הפוליטיים כאשר הם מתייחסים לכ-18 מדינות בארצות הברית ולמחוז קולומביה בהן זכתה המפלגה הדמוקרטית באופן עקבי בבחירות לנשיאות ארצות הברית בין הבחירות לנשיאות שנערכו ב-1992 לבחירות לנשיאות שנערכו ב-2012 (לאורך כל תקופה זו נשיאי ארצות הברית היו מטעם המפלגה הדמוקרטית, למעט ג'ורג' ווקר בוש שניצח בבחירות שנערכו ב-2000 ובאלו שנערכו ב-2004 וזאת בזכות זכייה של מדינות שאינן חלק ממדינות החומה הכחולה).

המונח מייחס את הצבע הכחול למפלגה הדמוקרטית כחלק מהמושג הכולל של מדינות כחולות ומדינות אדומות.

== שימוש במושג ==
העיתונאי והאנליסט היהודי-אמריקאי רונלד ברונשטיין טוען כי טבע את המושג ב-2009<ref></ref>, לאחר הבחירות לנשיאות שנערכו ב-2012 תיאר איש התקשורת פול שטיינהאוזר מערוץ NH1 (כיום ידוע כ-"WWJE-DT") את החומה הכחולה כ"אשכול של מדינות המערב התיכון ומדינות החוף המערבי שבאופן מסורתי מצביעות לדמוקרטים"<ref name="auto"></ref>.

הבלוגר הרפובליקני, כריס לאד כתב בנובמבר 2014 כי הניצחון של הרפובליקנים בבחירות האמצע ב-2014 מעיד על מגמת קריסה דמוגרפית וגאוגרפית באומה האמריקאית<ref></ref>.

== לאחר הבחירות לנשיאות 2012 ==
במהלך הבחירות לנשיאות של 2016, שיערו מומחים פוליטיים רבים כי "החומה הכחולה" יכולה לעזור למועמדת הדמוקרטית, הילרי קלינטון לזכות בהצבעת חבר האלקטורים<ref></ref><ref></ref>. עם זאת, איש העסקים המועמד הרפובליקני, דונלד טראמפ הצליח לנצח ב-3 מדינות מהחומה הכחולה, מישיגן, פנסילבניה וויסקונסין וגם באלקטור ממיין. כתוצאה מכך הוא הצליח לנצח בהצבעת חבר האלקטורים בזכות רוב של כ-306 אלקטורים.

בבחירות לנשיאות ארצות הברית שנערכו ב-2020, ניצח המועמד הדמוקרטי וסגן הנשיא לשעבר, ג'ו ביידן את הנשיא המכהן טראמפ, לאחר שהחזיר למפלגתו את מישיגן, פנסילבניה וויסקונסין<ref></ref>, עם זאת, שמר טראמפ על ניצחונו במיין, שם זכה בשנית באלקטור יחיד<ref>https://www.politico.com/news/2020/11/04/congressional-maine-nebraska-presidential-results-2020-433380</ref>.

== קישורים חיצוניים ==
* 
* 
* 

==הערות שוליים==

קטגוריה:ביטויים ומושגים פוליטיים אמריקאיים
קטגוריה:המפלגה הדמוקרטית
מיגל קרדונה

מיגל אנחל קרדונה (באנגלית: Miguel Angel Cardona; נולד ב-11 ביולי 1975) הוא מחנך אמריקאי, המכהן כמזכיר החינוך של ארצות הברית, מאז ראשית מרץ 2021. קודם לכן, בשנים 2021-2019, כיהן קרדונה כנציב החינוך של מדינת קונטיקט. ב-21 בדצמבר 2020 דווח כי קרדונה נבחר בידי ג'ו ביידן, נשיא ארצות הברית הנבחר, לכהן בתפקיד מזכיר מחלקת החינוך של ארצות הברית.

== ביוגרפיה ==
קרדונה נולד בעיר מרידן שבדרום-מרכז קונטיקט לזוג הורים ממוצא פוארטו ריקני, וגדל בדיור ציבורי במרידן. באוניברסיטת המדינה המרכזית של קונטיקט השלים לימודי תואר ראשון, ובאוניברסיטת קונטיקט קיבל תואר שני בחינוך דו-לשוני ודו-תרבותי. כמו כן, הוא בעל תואר דוקטור בחינוך. החל את קריירת ההוראה שלו כמורה לכיתות ד' בבית הספר ע"ש ישראל פטנאם השוכן בעיר. בשנת 2003, בגיל 27, התמנה למנהל בית הספר הנובר, השוכן גם הוא במרידן, ונעשה לאחד מהצעירים שבמנהלי בתי הספר בקונטיקט.

באוגוסט 2019 מינה נד למונט, מושל קונטיקט, את קרדונה לנציב מחלקת החינוך של מדינת קונטיקט. הוא הלטיני הראשון שמכהן בתפקיד זה. לפני כן שימש קרדונה כעוזר מפקח על ההוראה והלמידה בעיר הולדתו. הוא כיהן בתפקיד זה ארבע שנים, החל מ-2015. במהלך 2019 הוזכר קרדונה כאחד מבכירי אנשי החינוך בקונטיקט.

אישיותו של קרדונה הובאה לידיעתו של הנשיא הנבחר ג'ו ביידן בידי לינדה דרלינג-האמונד , ממנהיגי המעבר הנשיאותי מממשל דונלד טראמפ לממשל ביידן, אשר עשתה זאת בעבר גם לאחר הבחירות לנשיאות ארצות הברית 2008 לקראת ההשבעה הראשונה של ברק אובמה לנשיאות ארצות הברית. דרלינג-האמונד וקרדונה עבדו בצוותא במספר מיזמים.

באופן עקבי לאחר הבחירות לנשיאות ארצות הברית 2020, קרדונה הוזכר כמועמד מוביל לתפקיד מזכיר החינוך של ארצות הברית, לצד מנהיגות איגודי העובדים לילי אסקלסן גרסיה ורנדי ויינגרטן. כאשר ביידן בחר בקרדונה ולא בשתיים האחרות, דומה היה התחמק מלקחת צד ביריבות בין אגודת החינוך הלאומי אותה הנהיגה אסקלסן גרסיה לבין פדרציית המורים האמריקאית, אותה מנהיגה ויינגרטן. בשלהי דצמבר 2020 בדווח כי ביידן בחר בקרדונה לשמש כמזכיר החינוך בקבינט שלו.

ב-1 במרץ 2021 אישר הסנאט של ארצות הברית את מינויו של קרדונה למזכיר מחלקת החינוך של ארצות הברית. 64 סנאטורים תמכו באישור המינוי בעוד 33 התנגדו.

בעת נאום מצב האומה של הנשיא ג'ו ביידן, ב-7 מרץ 2024, שימש כשורד מיועד.<ref></ref>

==קישורים חיצוניים==

== הערות שוליים ==

קטגוריה:אמריקאים ממוצא פוארטו ריקני
קטגוריה:אנשי חינוך אמריקאים
קטגוריה:בוגרי אוניברסיטת קונטיקט
קטגוריה:קונטיקט: אישים
קטגוריה:מזכירי החינוך של ארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:מזכירי מחלקות ממשל במדינות ארצות הברית
קטגוריה:אמריקאים שנולדו ב-1975
נאור סבג

נאור סבג (נולד ב-23 במאי 1993) הוא כדורגלן ישראלי, המשחק בעמדת הקשר בהפועל חיפה.

==קריירה==
סבג התחיל את הקריירה שלו בקבוצת הילדים של הפועל באר שבע, ממנה עבר למחלקת הנוער של בית"ר ירושלים כאשר היה בן 15.

בקיץ הושאל להכח עמידר רמת גן מהליגה הלאומית. שנה לאחר מכן הושאל להפועל קטמון מליגה א'. סבג היה שותף לחזרתה של הקבוצה לליגה הלאומית בתום העונה ושיחק במדי קטמון גם בעונה לאחר מכן.

בקיץ חזר סבג להתאמן עם בית"ר ואף נכלל בסגל הקבוצה לקראת המשחק נגד סלובודה טוזלה במסגרת מוקדמות הליגה האירופית, אך ב-28 בספטמבר הושאל להפועל בקעת הירדן.

ב-20 באוגוסט 2017 חתם בסקציה נס ציונה. בעונתו הראשונה במועדון תרם ארבעה שערים ונס ציונה חזרה לליגה הלאומית לאחר היעדרות של חמש שנים. עונה לאחר מכן כבש חמישה שערים שעזרו לנס ציונה לחזור לליגת העל לאחר 51 שנים בליגות הנמוכות.

ב-29 במאי 2019 חתם לשלוש עונות בהפועל באר שבע מליגת העל. ב-11 ביולי ערך את הופעת הבכורה שלו בקבוצה בתיקו 1-1 נגד לאצ'י במסגרת מוקדמות הליגה האירופית וכעבור שבוע כבש את שער הבכורה שלו בקבוצה במשחק הגומלין שנגמר בניצחון 0–1 לבאר שבע. ב-25 באוגוסט, סבג ערך את הופעת הבכורה שלו בליגת העל בתיקו 0-0 נגד בית"ר ירושלים.

ב-3 בנובמבר 2020 חתם במכבי פתח תקווה.

ב-16 ביוני 2021 חתם במועדון ספורט אשדוד.

ב-18 ביוני 2023 חתם לשנתיים בהפועל חיפה.

==תארים==
; הפועל קטמון
*ליגה א' דרום: 

; סקציה נס ציונה
*ליגה לאומית: 2018/2019
*ליגה א' דרום: 

; הפועל באר שבע
*גביע המדינה: 2019/2020

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הכח עמידר רמת גן
קטגוריה:כדורגלני הפועל קטמון ירושלים
קטגוריה:כדורגלני סקציה נס ציונה
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:באר שבע: כדורגלנים
קטגוריה:ישראלים שנולדו ב-1993
Just the Two of Us

Just the Two of Us (בעברית: רק שנינו) הוא האלבום השני המשותף של הזמרים דולי פרטון ופורטר ווגונר, אשר יצא לאור ב-9 בספטמבר 1968 על ידי RCA ויקטור. האלבום הופק על ידי בוב פרגוסון והגיע בשיאו למקום ה-5 במצעד אלבומי הקאנטרי ולמקום ה-184 במצעד האמריקאי הרשמי.

מתוך האלבום יצאו שני סינגלים: "Holding on to Nothin'" ו-"We'll Get Ahead Someday" אשר הגיעו למקומות 7 ו-10 בהתאמה במצעד שירי הקאנטרי האמריקאי. הסינגל השלישי "Jeannie's Afraid of the Dark" זכה להצלחה פחותה כאשר הגיע למקום ה-51 במצעד שירי הקאנטרי.<ref></ref>

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1968
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומים משותפים
קטגוריה:אלבומי קאנטרי
קטגוריה:אלבומי חברת RCA רקורדס
מוטי מלכה (כדורגלן)

מרדכי מלכה (נולד ב-13 בדצמבר 1990) הוא כדורגלן עבר ישראלי ששיחק בעמדת החלוץ .

==קריירה==
מלכה התחיל את הקריירה שלו במחלקת הנוער של הפועל נצרת עילית. ב-24 באפריל 2010, מלכה ערך את הופעת הבכורה שלו בקבוצה הבוגרת בניצחון 0–2 נגד אחווה עראבה. ב-28 באוקטובר, מלכה הבקיע את שער הבכורה שלו בקבוצה בניצחון 0–3 נגד אחווה עראבה במסגרת גביע הטוטו, וכעבור שלושה ימים כבש את שער הבכורה שלו בליגה בתיקו 2-2 נגד מכבי באר שבע. את העונה, מלכה סיים עם 9 שערים.

ב-18 בינואר 2011, מלכה חתם בהפועל באר שבע והצטרף אליה בסיום העונה. ב-30 ביולי, מלכה ערך את הופעת הבכורה שלו בקבוצה בהפסד 1–2 להפועל ראשון לציון במסגרת גביע הטוטו. שבוע לאחר מכן, כבש את שער הבכורה שלו בקבוצה בניצחון 0–3 נגד בית"ר ירושלים.

בקיץ , מלכה חזר להפועל נצרת עילית. ב-26 ביולי 2013, מלכה חתם בהפועל ראשון לציון, אך בינואר של אותה עונה חתם בהפועל מרמורק מליגה א' דרום.

ב-18 בנובמבר 2011, מלכה חתם בעירוני נשר, עמה הגיע לפלייאוף העלייה לליגה הלאומית בו הפסידה לקבוצת נעוריו, הפועל נצרת עילית.

בקיץ , מלכה חזר לנצרת עילית. ב-3 בפברואר 2016, מלכה חתם במכבי נתניה מליגת העל. בסיום העונה, נתניה ירדה לליגה הלאומית ומלכה חזר לנצרת עילית.

ב-11 באוגוסט 2017, מלכה חתם בהפועל כפר כנא מליגה א'. מלכה סיים את העונה כמלך שערי הליגה עם 17 שערים.

בקיץ , מלכה חתם בהפועל רמת השרון ועונה לאחר מכן בבני סכנין.

ב-2 בפברואר 2021, מלכה חזר לקדנציה חמישית בהפועל נוף הגליל. שנה לאחר מכן חתם במועדון ספורט כפר קאסם. ב-30 ביוני 2022 חזר להפועל נוף הגליל. בסיום העונה פרש ממשחק פעיל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:כדורגלני הפועל מרמורק
קטגוריה:כדורגלני עירוני נשר
קטגוריה:כדורגלני מכבי נתניה
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:כדורגלני מועדון ספורט כפר קאסם
קטגוריה:נוף הגליל: כדורגלנים
קטגוריה:ישראלים שנולדו ב-1990
Buenos Amigos

Buenos Amigos (בעברית: חברים טובים) הוא שיר דאון-טמפו ופופ, שהוקלט על ידי הזמר הסלבדורי אלווארו טורס והזמרת האמריקאית סלינה עבור אלבומו השישי של טורס והופץ כסינגל השני מהאלבום ב-22 בנובמבר 1991, על ידי EMI לטין.

השיר הגיע למקום הראשון במצעד השירים הלטיניים.<ref></ref>

== כתיבה ומשמעות ==
מבחינה לירית השיר עוסק ברגשות הרומנטיים של אדם כלפי חברתו הטובה. את השיר כתב טורס עצמו. השיר קיבל וידאו קליפ, שזכה למועמדות בטקס פרסי הווידאו של בילבורד והשיר זכה למועמדות נוספת בטקס פרסי הטחאנו. בקליפ לשיר נראים טורס וסלינה שרים את השיר בליווי קונצרט.

במשך השנים השיר זכה למספר גרסאות כיסוי.

== ביקורת והצלחה ==
השיר זכה לשבחים מהמבקרים ואף זכה להצלחה בהתאם כאשר הגיע למקום הראשון במצעד השירים הלטיניים של בילבורד ובכך נהיה לשיר הראשון של סלינה לעשות זאת והשיר השני של טורס לעשות זאת. השיר זכה להשמעות רבות בתחנות הרדיו שמנגנות מוזיקה מקסיקנית אזורית וטחאנו מה שסייע להעלאת הפופולריות של סלינה בתחומים אלו והיה להישג גדול עבורה מכיוון שבאותה תקופה היא לא זכתה להשמעות רבות בתחנות אלו.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב <small>(לטיני)</small>
|30,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי סלינה
קטגוריה:שירים בספרדית
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת EMI לטין
פריטטיות

פָּרִיטֶטִיּוּת (מגרמנית: Parität; ממקור לטיני: paritas – שוויון, כלומר שוויון כוחות), או שקילוּת, פירושה יחס זהה של כוח הצבעה וזכויות בגוף בעל מנדט לקבל החלטות. בגוף פריטטי (שקול) – ועדה, , ממשלה וכיוצא בזה – מספר הנציגים של הקבוצות השונות שווה וזכויותיהם שוות.

בהתאם להקשר, הקבוצות השונות שיש להן ייצוג שווה בגוף מסוים עשויות להיות:
* בפוליטיקה – מפלגות או גושים פוליטיים (לדוגמה: ממשלת ישראל השלושים וחמש, שהושבעה בשנת 2020).
* מגדרים – ייצוג שווה לגברים ולנשים.
* ב (צורה של שיתוף עובדים בקבלת החלטות) פריטטי – איזון בין מעבידים לעובדים בדירקטוריון של תאגיד.
** ועדה פריטטית (ועדה שקולה) היא ועדה המורכבת מנציגי המעבידים והעובדים בייצוג שווה, ותפקידה ללבן בעיות שונות.

==הערות שוליים==

קטגוריה:סוציולוגיה פוליטית
קטגוריה:מונחים ומושגים בפוליטיקה
In the Good Old Days (When Times Were Bad)

(בעברית: בימים הטובים (כשהזמנים היו גרועים)) הוא אלבום הסולו השלישי של הזמרת דולי פרטון, אשר הופץ ב-3 בפברואר 1969 על ידי RCA ויקטור. שיר הנושא של האלבום יצא כסינגל היחיד ממנו והוא הגיע למקום ה-25 במצעד שירי הקאנטרי האמריקאי.

== רקע והצלחה מסחרית ==
בשיר הנושא של האלבום פרטו מדברת על כך שגדלה בעוני ועל הדברים שלמדה מהתקופה הזו אך אף על פי שלמדה דברים מהתקופה הזו היא לא הייתה רוצה לחזור אליה. השיר "He's a Go Getter" הוא שיר הומוריסטי שמשלב משחקי מילים. בנוסף לשירים המקוריים, האלבום גם כולל שלוש גרסאות כיסוי.

האלבום הגיע בשיאו למקום ה-15 במצעד אלבומי הקאנטרי האמריקאי ושהה שם במשך 11 שבועות.<ref></ref>

== הפצה ==
האלבום הופץ ב-3 בפברואר 1969 על גביי תקליט ועל גביי טייפ. בהמשך, האלבום הופץ מחדש על גבי קסטה בגרמניה ב-1987 ועל גביי דיסק בפורטוגל ב-1997. ב-26 ביולי 2019 הוא הופץ להורדה דיגיטלית בכל העולם. כמו כן, הוא היה זמין להאזנה ברשתות הסטרימינג השונות.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1969
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
Always, Always

Always, Always (בעברית: תמיד, תמיד) הוא האלבום המשותף השלישי של הזמר פורטר ווגונר ושל הזמרת דולי פרטון, אשר יצא לאור ב-30 ביוני 1969 על ידי RCA ויקטור והופק על ידי בוב פרגוסון. האלבום הגיע למקום ה-5 במצעד אלבומי הקאנטרי האמריקאי ובמקום ה-162 בבילבורד 200. השיר "Yours Love" יצא לאור כסינגל הראשון מהאלבום והגיע למקום התשיעי במצעד שירי הקאנטרי. אחריו יצא לאור שיר הנושא והגיע למקום ה-16 באותו המצעד.<ref></ref>

== הצלחה מסחרית ==
האלבום הגיע בשיאו למקום ה-5 במצעד אלבומי הקאנטרי האמריקאי ושהה 27 שבועות במצעד סך הכל. בבילבורד 200 הוא הגיע בשיאו למקום ה-162.

== שחרור מחדש ==
האלבום יצא לאור מחדש על גבי דיסק ב-2008 ביחד עם האלבום Two of a Kind. ב-2 בנובמבר 2010 הוא גם יצא בהורדה דיגיטלית וב-2014 הוא יצא כחלק מהמארז Just Between You and Me: The Complete Recordings, 1967–1976.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1969
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומים משותפים
קטגוריה:אלבומי קאנטרי
קטגוריה:אלבומי חברת RCA רקורדס
גני הבסל

הגנים וגשר עשר העיניים
גני הֶבְסֶל (טורקית Hevsel Bahçeleri) הוא כינויו של שטח מעובד בן 700 הקטאר המשתרע בין נהר החידקל למצודת דיארבקיר בעיר דיארבקיר בדרום-מזרח טורקיה.

הגנים קיימים מאז ייסודה של העיר, ולאורך הדורות הם סיפקו מים ומזון לתושבי דיארבקיר. הגנים נזכרו לראשונה בכתבים ארמיים במאה ה-9 לפנה"ס, והם הושמדו בשנת 866 לפנה"ס כאשר אשורנצירפל השני, מלך אשור צר על העיר וכבש אותה. הגנים נהרסו גם בעת המצור הסלג'וקי ב-1085. בתקופה העות'מאנית גדלו עצי תות בגנים, ואלה תמכו בתעשיית המשי של העיר. הנוסע העות'מאני אווליה צ'לבי ציין ב-1655 כי הגנים השתרעו על פני שתי גדותיו של הנהר, וניטעו בהם פרדסים, עצי גפן וגני ורדים ובזיליקום. במאה ה-19 דיווחו נוסעים על מגוון רחב של פירות וירקות שגדלו בגנים, וציינו במיוחד גידולי מלון, ענבים, משמש ואבטיח. הגנים סיפקו את צריכת הפירות והירקות של תושבי העיר עד שנות ה-60 של המאה ה-20. בנוסף סיפקו הגנים עץ גלם שהופק מעצי צפצפה וערבה. כיום מכסים עצי צפצפה כ-250 הקטאר משטח הגנים, והיתר משמש עדיין עבור גידול ירקות ופירות.

הגנים שוכנים בעיקול רחב של החידקל והם משתרעים על פני חמש טרסות שנוצרו כאשר הנהר העמיק את אפיק זרימתו. בעבר יוחס להם מימד של קדושה והם הושוו לגן עדן, ובמקורות מסוימים הוצגו כמקום בו אדם פגש את חווה על פני הארץ, לאחר שגורשו מגן עדן. הגנים מארחים 189 מיני ציפורים וכן מינים אנדמיים של צמחים ובעלי חיים האופייניים לנהר חידקל.

==קישורים חיצוניים==

==הערות שוליים==
גביע ליגת העל בכדורגל נשים

גביע ליגת העל בכדורגל נשים, נקרא גם גביע אתנה, הוא טורניר כדורגל ישראלי, התחרות השלישית בחשיבותה בכדורגל נשים הישראלי אחרי אליפות המדינה וגביע המדינה. הטורניר התקיים לראשונה בעונת 2020/2021.

גביע ליגת העל לנשים מאפשר לקבוצות ליגת העל לשלב שחקניות צעירות ולבחון הרכבים שונים לפני פתיחת העונה הסדירה, ומהווה הכנה לפני פתיחת הליגה, ומקביל לגביע הטוטו בכדורגל הגברים מבחינת מטרתו ואופיו.

==מבנה התחרות==
מספר הקבוצות המשתתפות בטורניר תלוי במספר הקבוצות בליגה. נכון לעונת 2022/2023 בתחרות משתתפות 8 קבוצות ליגת העל שחולקו לשני בתים על פי מיקום גאוגרפי. בכל בית התקיימו 3 מחזורי משחקים כשכל קבוצה משחקת מול כל הקבוצות האחרות בבית פעם אחת ובסך הכל 3 משחקים לקבוצה. שתי הקבוצות הראשונות בכל בית העפילו לחצי הגמר. הקבוצות שלא העפילו לשלב זה קיימו משחקי דירוג כדי לקבוע את מיקומן הסופי בתחרות.
שלב חצי הגמר נערך לפי הצלבת מיקום בין הבתים ובשיטת נוק אאוט כשהמנצחות העפילו למשחק גמר.

==מחזיקות הגביע ותוצאת הגמר לפי שנים==
{| class="wikitable" border="1"
!עונה
!מחזיקת גביע ליגת העל
!סגנית
!תוצאה 
|-
|2020/2021
|מ.ס. קריית גת
|מ.כ. רמת השרון
|2–0 
|-
|2021/2022
|מ.ס. קריית גת
|מכבי כישרונות חדרה
|3–0 
|-
|2022/2023
|מ.ס. קריית גת
|הפועל עירוני פתח תקווה
|1–0 
|-
|2023/2024
|הפועל קטמון ירושלים
|מ.ס. קריית גת
|1–1 (5–4פ) 
|}

=== טבלת גביעים ===
{| class="wikitable"
!מיקום
! קבוצה !! גביעים !! סגנויות !! עונות זכייה
|-
| align="center" |1
| מ.ס. קריית גת || align="center" | 3 || align="center" | 1 || 2020/21, 2021/22, 2022/23
|-
| align="center" |2
| הפועל קטמון ירושלים || align="center" | 1 || align="center" | 0 || 2023/24
|-
| rowspan="3" align="center" |3
| מכבי כישרונות חדרה || rowspan="3" align="center" | 0 || rowspan="3" align="center" | 1 || 
|-
| מ.כ. רמת השרון ||
|-
| הפועל עירוני פתח תקווה ||
|}

==ראו גם==
* גביע המדינה בכדורגל נשים
* גביע הטוטו

==קישורים חיצוניים==
* [https://www.football.org.il/national-cup/?national_cup_id=790 גביע ליגת העל לנשים] באתר ההתאחדות לכדורגל בישראל

קטגוריה:ישראל: תחרויות כדורגל נשים